ចិត្តស្នេហ៍មួយនិងមួយ

ចិត្តស្នេហ៍មួយនិងមួយ
ទំនុកច្រៀងនិងបទភ្លេង ដោយអ្នកស្រី កែវ ចន្ទ័បូរណ៍ 
សម្រួលបទភ្លេង ដោយលោក នភ ហង្សផលា

1/ ទឹកហូរ ហូរទៅ ទៅសែនឆ្ងាយ 
នាំចិត្តស្តាយ ស្តាយស្នេហ៍ ស្នេហ៍វរនាថ 
ទឹកហូរ ហូរនាំ ចិត្តចង្អៀត 
ថាបងឃ្លាត ឃ្លាតអូន ត្រឹមតែកាយ។ 

2/ ទឹកភ្នែក ហូរជ្រែក រង្វង់ភក្រ្ត 
បញ្ជាក់ ចិត្តស្មគ្រ័ លើឆោមឆាយ 
ឃ្លាតតែខ្លួន តែចិត្ត មិនឃ្លាតឡើយ 
ឧិត្រាណត្រើយ បងស្នេហ៍ពិត ឥតថ្ងៃប្រែ។ 

បន្ទរ. ពៅបងអើយ! កុំឡើយសោកា ជឿបងណា ណាមាសមេ 
បងនឹងវិល វិលវិញ ជួបមាសស្នេហ៍ 
ថ្នមថែ ស្នេហ៍យើង ដូចសន្យា។ 

3/ ទឹកចិត្ត ចិត្តស្មគ្រ័ ស្មគ្រ័និមល 
ប្រគល់ ជូនអូន ស្ងួនចិន្តា 
សូមប្រណម្យ បែបន់ ឥន្ទទេវតា 
សច្ចា ស្នេហា មួយនិងមួយ (ស្ទួនបញ្ចប់)។